OzLabs/hebrew-wiki-articles huggingface dataset:
Bones (שיר של Imagine Dragons)

Bones (בתרגום חופשי לעברית: עצמות) הוא שיר של הרכב מוזיקלי האמריקאי Imagine Dragons. השיר יצא לאור דרך אינטרסקופ רקורדס וקידינקורנר ב-11 במרץ 2022, כסינגל המוביל מתוך אלבום האולפן השישי של הלהקה, Mercury – Act 2. הוא נכתב על ידי דן ריינולדס, וויין סרמון, בן מקי, דניאל פלצמן, ומטמן ורובין.

== רקע ושחרור ==
ב-9 במרץ 2022, הלהקה פרסמה פוסט ברשתות החברתיות שלה, וביקשה מהמעריצים לעבור לשרת הדיסקורד הרשמי שלה בשעה 3:00 להפתעה. מנהל הלהקה וסולן הלהקה, אחיו של דן ריינולדס, מאק, שלח קובץ WAV המכיל את 13 השניות הראשונות של "Bones". למחרת, הלהקה הודיעה ב-טיקטוק שהשיר יצא לאור ב-11 במרץ.

עם שחרורו של השיר, ריינולדס הצהיר לרולינג סטון, "BONES' הוא השתקפות של האובססיה הקבועה שלי לסופיות ושבריריות החיים. אני תמיד מחפש עדות שתשכנע אותי שיש עוד לבוא - שהחיים הם באמת נצחיים במובן מסוים. לאחר שעדיין לא מצאתי את זה, אני מנסה לפחות לחלום איך ירגיש כיבוש המוות בשיר."

== קליפ ==
ב-6 באפריל 2022, הלהקה הוציאה קליפ רשמי לשיר, בבימויו של ג'ייסון קניג. הסרטון שואב השפעות מהסרט הזאב מוול סטריט ומהקליפ Thriller של מייקל ג'קסון. בסרטון מככב הסולן דן ריינולדס כסוחר יום אגואיסטי בוול סטריט, וחברי הלהקה האחרים מככבים כעמיתיו לעבודה. בהמשך, כל העובדים הופכים לפתע לזומבים רוקדים, שרודפים אחרי ריינולדס ברחבי המשרד. לאחר מכן, ריינולדס מהופנט להצטרף למופע הריקוד של הזומבים, לפני שהקסם נשבר, הוא נתפס, וראשו נערף.

== מיקומי שיא ==

=== מצעדי סוף שנה ===

== קישורים חיצוניים ==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:שירי זהב בממלכה המאוחדת
קטגוריה:סינגלים בהוצאת אינטרסקופ רקורדס
Wrecked

Wrecked הוא שיר של להקת Imagine Dragons. הוא שוחרר דרך Interscope וקידינקורנר ב-2 ביולי 2021, כסינגל השלישי מתוך אלבום האולפן החמישי שלהם, Mercury – Act 1. הוא נכתב על ידי חברי הלהקה דן ריינולדס, וויין סרמון, בן מקי ודניאל פלצמן.

== רקע ==
השיר נוצר בהשראת גיסתו של הסולן דן ריינולדס (אשתו של אחיו), אלישה דורצ'י ריינולדס, שמתה מסרטן, אמר ריינולדס בעיתונות: "היא הייתה האור הבהיר ביותר. מגדלור של שמחה וכוח לכל מי שפגשה. לכתה הפתאומי זעזע אותי בדרכים שאני עדיין לא מסוגל להביע. הייתי איתה ועם אחי כשהיא נפטרה, וזו הייתה הפעם הראשונה בחיי שראיתי את המוות בצורה כזו. זה אטם במוחי את שבריריות החיים ואת הסופיות של כל זה. ראיתי את אחי מתמודד עם משהו שאף אחד לא צריך לעשות. אבל ראיתי גם את אמונתו מביאה לו תקווה לעתיד איתה. אני יכול רק לקוות לאותו הדבר."

הוא תיאר שהשיר הוא "הדרך שלו להתמודד עם הכל, שכן מוזיקה תמיד הייתה המפלט שלי. לא עוד אדם בעל אמונה נלהבת, אני יכול רק לקוות שהיא שומעת את זה איפשהו במקום שבו היא נרפאה וכבר לא סובלת. השיר הזה הוא המשאלה שלי לנצח עם אלה שאני אוהב."

==מיקומי שיא==

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי Imagine Dragons
קטגוריה:שירים באנגלית
קטגוריה:סינגלים בהוצאת אינטרסקופ רקורדס
שרבין אלנבי

שרבין אלנבי (בפרסית: شروین النابی ; נולד ב־26 באוגוסט 1995) הוא שחקן איראני-אנגלי, שהתפרסם בזכות משחקו בסדרה הישראלית "טהרן" של כאן 11.

== ביוגרפיה ==
אלנבי נולד באיראן למשפחה פרסית והוא דובר פרסית וכורדית. בשנת 2007, כשהוא בן 12, היגר עם משפחתו למנצ'סטר בבריטניה וכיום הוא מתגורר בלונדון.<ref></ref>

בשנת 2019 שיחק בסרט "בגדד בצל שלי" בתור נאסר, ולצורך משחקו בסרט זה למד אלנבי ערבית.<ref></ref>

בשנת 2020 שיחק אלנבי בסדרת הריגול הישראלית "טהרן" של כאן 11 ו-Apple TV+ בתור מילאד כאהאני, פעיל איראני ליברלי, אותו הכירה סוכנת המוסד תמר רבניאן (ניב סולטן) בדארקנט תחת הכינוי "סיק בוי". מילאד מנהל רומן עם תמר ובעונה השנייה של טהרן הם מתכננים הימלטות מאיראן ותחילתם של חיים חדשים בוונקובר שבקנדה. בעונה זו ידוע אלנבי גם בתור מהדי אנסארי, אח של ליילה אנסארי (תמר רביניאן).

בעקבות משחקו של אלנבי בסדרה טהרן, הוא מוחרם בארץ מוצאו איראן<ref></ref> וכניסתו אל המדינה נאסרה<ref></ref>. אלנבי קרא לאחר פרסום האיסור לישראלים ליצור קשרים עם איראנים בשביל לחזק את השלום בין העמים.<ref></ref>

בשנת 2023 הצטלם לסרטו של רני הארלין "The Refuge" אשר עתיד לצאת לאקרנים במהלך שנת 2024. 

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:מהגרים מאיראן לממלכה המאוחדת
קטגוריה:איראנים שנולדו ב-1995
Yet to Come (The Most Beautiful Moment)

"Yet to Come (The Most Beautiful Moment)" הוא שיר של להקת הבנים הדרום קוריאנית BTS. השיר יצא לאור ב-10 ביוני 2022, דרך ביג היט אנטרטיינטמנט וסוני מיוזיק אנטרטיינמנט, בתור הסינגל המוביל מאלבום האוסף הראשון שלהם, Proof. זה הסינגל הראשון שלהם בקוריאנית מאז Life goes on.

== רקע וקומפוזיציה ==
ב-6 במאי 2022, הלהקה הכריזה על השיר וחשפה את עטיפתו.<ref></ref> שם השיר מתייחס לסדרה "The Most Beautiful Moment in Life", המכונה גם "עידן ה-HYYH".<ref></ref> הסדרה כללה כמה סרטים קצרים, כמו גם קו עלילה שהושג באמצעות 20 קליפים מחוברים זה לזה.<ref></ref> השיר הוכרז כאחד משלושת הרצועות החדשות באלבום האוסף Proof.<ref></ref>

מבחינה לירית, הלהקה משקפת את הקריירה שלה בתשע השנים הקודמות ומצפה לעתיד. הרצועה מוצאת את חברי להקה שוקלים "את הכל, מהשבחים שהוענקו להם לאורך השנים, את מטרתם ועתידם".<ref></ref> השיר תואר כ"רצועת היפ הופ אלטרנטיבית עם קצב בינוני המכוון את המנגינה קדימה".<ref></ref><ref></ref>

== וידאו קליפ ==
ב-8 ביוני 2022, BTS פרסמו טיזר של הקליפ.<ref></ref> הטיזר מראה כל אחד מחברי הלהקה מפנה לאחד מהקליפים שלהם בעבר, הממוקם במדבר חולי.<ref></ref> הקליפ בן 4 הדקות יצא לאור ב-10 ביוני 2022.<ref></ref>

הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

=== תקציר ===
הסרטון מתחיל בכך שג'ונגקוק עושה תנועת יד כהתייחסות לסרטון Hwa Yang Yeon Hwa On Stage: Prologue של הלהקה. לאחר מכן המצלמה מתקרבת דרך אצבעותיו וחושפת את שבעת חברי הלהקה יושבים במדבר שומם, באותו סדר כפי שהיה בקליפ "Just One Day" משנת 2014. ג'ין נראה במשאית שבה השתמש בעבר בקליפ של "Run", מול פסל המלאך מ"Blood Sweat & Tears". גם הפסנתר החום והישן מהסרטון של שוגה "First Love" מופיע. המכולות הכחולות שעבר בהן RM ב-"Run" נמצאות כעת מולו, וג'יי-הופ עומד על הדיונות לצד הרכבת מ-Spring Day. החלק הראשון מסתיים במקום בו BTS התחילו לפני תשע שנים, כשהחברים עומדים יחד מול האוטובוס. שש שנים לאחר ש-V כיסה את עיניו של ג'ין בידיו בקליפ של "Blood Sweat & Tears", ג'ין מסיר את ידיו כדי להציג בפני V את סמל ההתחלה של BTS - אוטובוס בית הספר הצהוב מהקליפ הראשון שלהם, "No More Dream". הם לובשים בגדים לבנים בוהקים המשלימים את המראה השמח שלהם במקום האיפור הכהה והכבד שלבשו תשע שנים לפני כן. השביעיה חוזרת לאוטובוס, יושבת באותה תצורה כמו ב"Spring Day", ומוכנה לצאת ליעד הבא, שעדיין לא הושג.

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי BTS
קטגוריה:שירים בקוריאנית
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
בור שומן

בור שומן או מפריד שומנים הוא מתקן תברואתי המיועד להפרדת עודפי שומן המיוצרים בהליכים תעשייתיים שונים, במטרה למנוע פגיעה במערכת ביוב עירונית וזיהום סביבתי.

השימוש בבור שומן נדרש עקב התאמתה של מערכת הביוב המקובלת להולכת מי שופכין בלבד וכניסת שומנים יוצרת סתימות ותקלות נוספות, מה שמחייב הפרדת השומנים מיתר השופכין.
בור שומן בנפח מספר [[קובים]]

== מבנה הבור ודרך פעולתו ==
בור שומן נמצא בדרך כלל בתוך מיכל בגודל המותאם לכמות הנוזלים הנכנסים אל תוכו, בהתאם לנוסחאות המוגדרות בתקנות, וממוקם בסמוך למערכת הניקוז, לרוב כשהוא טמון בקרקע.

אל תוך המיכל מתנקזים נוזלים עודפים מתהליכי ייצור שונים ובהם מעורבים מים ושומנים זה בזה.

בתוך המיכל שוקעים הנוזלים ובשל ההבדל במשקלם הסגולי השמן צף מעל פני המים.

אל תחתית הבור מחובר צינור עודפים המנקז את המים חזרה אל רשת הביוב ומותיר את השמן כשהוא צף מעל.

מידי תקופה או על פי התראת חיישן אלקטרוני מתבצעת שאיבה יזומה באמצעות ביובית של עודפי השומן הצפים ושטיפה של הבור משומן הנדבק בדפנותיו.

== השימוש בבור שומן ==
השימוש בבור שומן מחויב על פי החוק בכל עסק שמשתמש בשומנים בתהליכי הייצור שלו ושעשוי לפלוט אותם לתוך מערכת הביוב או לקרקע ובכלל זה: מפעלים, מוסכים ומסעדות.

גם פינוי השומן נדרש לעשות בהתאם לתקנות לאתר סילוק מורשה.

המשרד להגנת הסביבה והרשויות המקומיות מבצעים אכיפה כנגד עסקים המפירים חובה חוקית זו.

== קישורים חיצוניים ==
* [https://www.gov.il/he/departments/legalInfo/public_health_regulations_2010 תקנות בריאות העם (תקני איכות מי קולחין וכללים לטיהור שפכים)]

== הערות שוליים ==

קטגוריה:פינוי פסולת
קטגוריה:תעשייה
קלאוס מקלה

קלאוס מקלה (בפינית: Klaus Mäkelä; נולד ב-17 בינואר 1996) הוא מנצח וצ'לן פיני.

==ביוגרפיה==
קלאוס מקלה נולד בהלסינקי למשפחה של מוזיקאים, אביו הוא הצ'לן סמי מקלה, ואמו היא הפסנתרנית טארו מיאהנן-מקלה. סבו, טאפיו מיאהנן, הוא כנר וויולן, ואחותו הצעירה אלן מקלה היא רקדנית בבלט הלאומי הפיני.

מקלה למד ניצוח באקדמיית סיבליוס אצל יורמה פאנולה ונגינה בצ'לו אצל מרקו אילנן, טימו הנהינן והנו קיסקי. הוא החל להתעניין בניצוח בגיל 12, כששר במקהלה של האופרה הלאומית הפינית. הוא היה סולן עם תזמורות פיניות כמו התזמורת הסימפונית של לאהטי, התזמורת הסימפונית של קואופיו והסינפוניה של ייבסקילה. הוא הופיע בפסטיבלי מוזיקה פינית כמו פסטיבל המוזיקה הקאמרית קוהמו ופסטיבל המוזיקה של נאנטלי.

בספטמבר 2017 ניצח לראשונה על התזמורת הסימפונית של רדיו שוודיה. על בסיס הופעה זו, בדצמבר 2017, הודיעה התזמורת על מינויו של קלאוס מקלה למנצח האורח הראשי הבא שלה, החל מעונת 2018–2019, עם חוזה ראשוני ל-3 שנים. מינויו היה המינוי הצעיר ביותר אי פעם לתפקיד מנצח עם התזמורת.

מאז פברואר 2018 הוא המנהל האמנותי של פסטיבל המוזיקה בטורקו. במאי 2018 ניצח מקלה לראשונה על התזמורת הפילהרמונית של אוסלו. על בסיס הופעה זו, באוקטובר 2018, הודיעה התזמורת על מינויו למנצח הראשי הבא שלה, החל מעונת 2020–2021, עם חוזה ראשוני של 3 עונות. במאי 2020 הודיעה התזמורת על הארכת החוזה הראשוני של מקלה עם התזמורת של אוסלו ל-4 עונות נוספות.

ביוני 2019 ניצח מקלה לראשונה על תזמורת פריז. ביוני 2020 הודיעה התזמורת על מינויו של מקלה למנהל המוזיקלי הבא שלה, החל בעונת 2022–2023, עם חוזה ראשוני של 5 עונות. הכוונה המקורית הייתה שמקלה יחזיק בתפקיד היועץ המוזיקלי בשתי העונות הקודמות, מ-2020 עד 2022. עם זאת, מקלה נכנס לתפקיד המנהל המוזיקלי בספטמבר 2021, שנה אחת מוקדם מהתכנון המקורי.

בספטמבר 2020 ניצח לראשונה על תזמורת הקונצרטחבאו המלכותית. ביוני 2022 הודיעה התזמורת על מינויו של מקלה כשותף אמנותי בין השנים 2022–2027, ולאחר מכן כמנצח הראשי הבא שלה, החל מעונת 2027–2028, עם חוזה ראשוני של 5 שנים.

באפריל 2024 נבחר להחליף את ריקרדו מוטי בתפקיד המנהל המוזיקלי של התזמורת הסימפונית של שיקגו ויתחיל למלא את התפקיד ב-2027.

== קישורים חיצוניים ==

* 

קטגוריה:מנצחים פינים
קטגוריה:מוזיקאים פינים
קטגוריה:צ'לנים
קטגוריה:פינים שנולדו ב-1996
About Last Night...

(בעברית: בקשר לאתמול בלילה...) הוא אלבום האולפן השני של הזמרת-יוצרת השוודית-בריטית מייבל. האלבום יצא לאור ב-15 ביולי 2022, על ידי חברת התקליטים פולידור רקורדס. הסינגל המוביל מהאלבום, "Let Them Know", יצא לאור ב-18 ביוני 2021. האלבום עצמו משמש כהמשך לאלבום הבכורה של מייבל, High Expectations (2019).<ref></ref><ref></ref><ref></ref>

==רקע והפקה==
בפברואר 2021, פרסמה מייבל בעמוד האינסטגרם שלה קטע משיר וצילומי מסך של הודעות מעריצים על אלבום האולפן השני שלה.<ref></ref> ביוני 2021, פרסמה מייבל סרטון ברשתות החברתיות שלה המכיל סדרה של צילומים של הקלטה, ביצוע וצילום של שני קליפים, שבסופו של דבר היו אלה של שני הסינגלים הראשונים מהאלבום, "Let Them Know" ו-"Good Luck".<ref></ref> שם האלבום נרמז בסוף הקליפ של "Let Them Know" ובתחילת הקליפ של "Good Luck". מייבל הכריזה רשמית על האלבום ב-27 במאי 2022.<ref></ref>

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור ...About Last Night
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|15 ביולי 2022
|הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטורים
|פולידור
|<ref>Release formats for About Last Night... on June 10, 2022:
* 
* 
* 
* 
* 
* 
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי מייבל
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומי חברת פולידור רקורדס
Imagine (שיר של בן פלאט)

"Imagine" הוא סינגל של הזמר-יוצר האמריקאי, בן פלאט. השיר נכתב על ידי בן פלאט, מייקל פולק, אסקירדו, ג'ון בליון והמונסטרס & סטריינג'רז, והופק על ידי ג'ון בליון והמונסטרס & סטריינג'רז. השיר יצא כסינגל המוביל מתוך אלבום האולפן השני של בן פלאט, Reverie, ב-23 באפריל 2021, ואחריו גרסת רמיקס של טייסטו ב-28 במאי 2021.<ref></ref>

נכון ליוני 2022, השיר הושמע למעלה מ-36 מיליון פעמים בספוטיפיי.<ref></ref>

== וידאו קליפ ==
הווידאו קליפ, שבוים על ידי מאטי פיקויק, יצא ב-23 באפריל 2021. נכון ליוני 2022, הווידאו קליפ נצפה למעלה מ-2 מיליון פעמים.<ref></ref>

== הופעות חיות ==
פלאט הופיע לראשונה עם השיר בהופעה חיה ב-13 במאי 2021 בתוכנית הטלוויזיה The Late Late Show with James Corden .<ref></ref> בנוסף, הוא ביצע את השיר בתוכנית הטלוויזיה The Kelly Clarkson Show ב-8 ביוני 2021, וכן בגמר של העונה ה-20 של The Voice, שהתקיים ב-25 במאי 2021.<ref></ref><ref name="remix"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! אזור
!תאריך
!גרסה
!פורמט
!חברת תקליטים
!הערות
|-
! rowspan="3" scope="row" | ארצות הברית
| 23 באפריל 2021
|מקורית
| rowspan="3" |הורדה דיגיטלית, הזרמת מוזיקה
| rowspan="3" | אטלנטיק רקורדס
|<ref></ref>
|-
| 28 במאי 2021
|רמיקס של טייסטו
|<ref name="remix" />
|-
| 11 ביוני 2021
|אקוסטית
|<ref name="acoustic"></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירי להט"ב
קטגוריה:בלדות פופ
קטגוריה:סינגלים בהוצאת אטלנטיק רקורדס
שמחה הלוי

הרב שמחה הלוי (ליוואי; 1896ֹֹ – 2 במאי 1968, ד' באייר ה'תשכ"ח) היה רב אמריקאי, נשיא ויושב ראש ועד ההלכה של הסתדרות הרבנים דאמריקה. מחבר הספר "שמחת הלוי".

== ביוגרפיה ==
נולד לגרשון-יצחק ופעסיל הלוי, בקרקוב שבפולין, ולמד בעירו אצל הרב יודל אסטראווצר והרב יוסף ענגיל, ואצל הרב הרב דוד דוב מייזליש באויהל. בנעוריו, בשנת ה'תרע"ג, היגר עם הוריו לארצות הברית ולמד בישיבת רבינו יצחק אלחנן, ובה נסמך לרבנות. בהקדמת ספרו סיפר שבעקבות מצב כלכלי קשה של משפחתו רצה ללכת לעבוד, אולם אביו התעקש שילמד בישיבה. נישא למיכל סימא, בתו של הנדבן אהרן דרייזין,<ref>על אודותיו ראו: 'ר' אהרן דרייזין ז"ל', הפרדס – ספר היובל, ניו יורק תשי"א, עמ' 465–466</ref> ונולדו להם שלושה בנים ובת אחת.

בין השנים ה'תרפ"א–ה'תרפ"ד שימש כרב קהילת "בית ישראל" בניו יורק. החל משנת ה'תרפ"ה שימש כרב קהילת "שערי תפילה" בפרת' אמבוי, ניו ג'רזי. בקהילה זו הקים תלמוד תורה בו למדו, באורח לא מצוי, "עברית בעברית". בשנות ה-60, לאחר שבריאותו הורעה, סיים את תפקידיו הרבניים הציבוריים, עבר למונטריאול ושם הוציא את ספרו.<ref>'ספר שמחת הלוי', בתוך: המאור קסח [יט, ה], ניסן תשכ"ז, עמ' 25; "שמחת הלוי", הפרדס [מא, ט], סיון תשכ"ז, עמ' 33–34</ref>

הרב הלוי שימש ראש ועד ההלכה של הסתדרות הרבנים דאמריקה. לאחר מכן, בין השנים 1940–1942 שימש כנשיא השני של ההסתדרות. היה חבר הוועד הפועל של תנועת המזרחי באמריקה. כמו כן, ייסד את הסתדרות יהודי הונגריה באמריקה.<ref>הפרדס – ספר היובל, ניו יורק תשי"א, עמ' 565</ref>

הרב הלוי נפטר במונטריאול בד' באייר ה'תשכ"ח (2 במאי 1968).<ref>[https://kevarim.com/rabbi-simcha-levy/ מצבת קברו באתר "Kevarim"]</ref>

== הגותו ==
חיבר את הספר "שמחת הלוי" שבו חידושים על התלמוד. בהקדמתו כתב שהוציא רק את מקצת כתביו, מכיוון שהיה באותה עת פצוע בידו. הוא תכנן להוציא את השאר בהמשך, אולם הם אבדו לפני שהספיק להוציאם.

הרב לוי נקט בגישה מקלה ביחס לגיור בני ובנות זוג של יהודים מתבוללים. דעתו המעודדת את גיור זה התפרסמה בעיתונות.<ref>[https://drive.google.com/file/d/1lLZyudlxXKkBSjuhUR2rKAaCDqBpnRnD/view?usp=sharing 1952, page 5 the jewish post (indiana), 4 july]</ref> גם לגבי גיור קטנים שנולדו מנישואים כאלה נקט בעמדה מקלה, וקבע שגם כאשר ברור שהילדים יגדלו במשפחה חילונית יש מקום לערוך את הגיור, בשל שעת הדחק הגדולה והנזקים שיגרמו מאי גיורם:

כנשיא הסתדרות הרבנים פעל לאחד את אגודות הרבנים של אמריקה (הסתדרות הרבנים, אגודת הרבנים ואיגוד הרבנים).<ref>[https://beta.hebrewbooks.org/pdfpagefeed.aspx?req=2945&pgnum=104 מכתב שרשם למזכיר אגודת הרבנים ותשובת המזכיר]</ref> התכתב עם מזכיר אגודת הרבנים הרב יהודה זילבר כדי לפשר בין בין שני הארגונים, ואף נפגש עם חברי האגודה מספר פעמים.<ref>חלופת המכתבים מובאת בספרו, עמ נג</ref> בעניין זה כתב:

== לקריאה נוספת ==

* ר' שמחה ב"ר גרשון יצחק, מרישא', בתוך: מאיר וונדר, אנציקלופדיה לחכמי גליציה, כרך ו, ירושלים תשס"ה, עמ' 813

== קישורים חיצוניים ==
* [https://www.geni.com/people/Simcha-Levy/6000000149008323871 הרב שמחה הלוי] באתר Geny
* הספר [https://hebrewbooks.org/2945 שמחת הלוי] באתר Hebrewbooks

== הערות שוליים ==

קטגוריה:רבנים אמריקאים
קטגוריה:בוגרי ישיבת רבי יצחק אלחנן
קטגוריה:אמריקאים שנולדו ב-1896
קטגוריה:אמריקאים שנפטרו ב-1968
מייקל קין

מייקל וינסנט קין (באנגלית: Michael Vincent Keane; נולד ב-11 בינואר 1993) הוא כדורגלן אנגלי המשחק בעמדת הבלם באברטון.

==קריירה==
קין הצטרף בילדותו לאקדמיה של מנצ'סטר יונייטד יחד עם אחיו התאום, ויל,<ref></ref> וב-25 באוקטובר 2011 ערך את הופעת הבכורה שלו בקבוצה הבוגרת, בניצחון על אלדרשוט טאון בסיבוב הרביעי של גביע הפוטבול ליג.<ref></ref> לאחר שהמשיך לשחק בקבוצת המילואים של מנצ'סטר יונייטד, ב-6 בנובמבר 2012 הושאל יחד עם ג'סי לינגארד ללסטר סיטי מהצ'מפיונשיפ לחודש אחד,<ref></ref> השאלה שהתארכה לבסוף עד לתום העונה.

ב-28 בנובמבר 2013, לאחר שקיבל הצעות מצ'רלטון אתלטיק, דרבי קאונטי, מידלסברו ומילוול,<ref></ref> קין בחר להצטרף לדרבי קאונטי בהשאלה עד לינואר 2014.<ref></ref> בתום ההשאלה שב למנצ'סטר יונייטד,<ref></ref> וכבר במרץ 2014 הושאל שוב עד לתום העונה, הפעם לבלקברן רוברס.

ב-24 באוגוסט 2014 ערך את הופעת הבכורה שלו בפרמייר ליג במדי מנצ'סטר יונייטד, כשעלה כמחליפו של כריס סמולינג בניצחון על סנדרלנד.

ב-2 בספטמבר 2014 הושאל לברנלי מהפרמיירליג עד לינואר 2015, וב-8 בינואר עבר רשמית לברנלי, כשהוא חותם על חוזה לשלוש עונות וחצי. בתום העונה ירדה הקבוצה לצ'מפיונשיפ, אך עלתה אליה חזרה בתום עונת 2015/2016, תוך שקין כובש חמישה שערי ליגה ב-44 משחקים.<ref></ref>

ב-13 באפריל 2017 היה אחד מששת המועמדים לתואר "הכדורגלן הצעיר של השנה בליגה האנגלית", בו זכה לבסוף דלה אלי.<ref></ref>

ב-3 ביולי 2017 חתם במועדון הפרמייר ליג אברטון על חוזה לחמש שנים, תמורת 25 מיליון ליש"ט.<ref></ref> הוא ערך את הופעת הבכורה שלו בליגה ב-12 באוגוסט 2017, כאשר קבוצתו ניצחה 1–0 את סטוק סיטי.<ref></ref> הוא כבש את שערו הראשון עבור אברטון ב-17 באוגוסט 2017 במשחק הראשון בסיבוב הפלייאוף של הליגה האירופית נגד היידוק ספליט, בו ניצחה קבוצתו 2–0.<ref></ref>

ב-30 באוגוסט 2020 האריך את חוזהו באברטון עד 2025.<ref></ref>

===קריירת נבחרות===
לאחר שהתחיל לשחק בנבחרות הצעירות של אירלנד, עבר קין לנבחרות הצעירות של אנגליה, וב-22 במרץ 2017 ערך את הופעת הבכורה שלו בנבחרת הבוגרת, בהפסד 0–1 ל במשחק ידידות.

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני לסטר סיטי
קטגוריה:כדורגלני דרבי קאונטי
קטגוריה:כדורגלני בלקברן רוברס
קטגוריה:כדורגלני ברנלי
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:אנגלים שנולדו ב-1993
Nights Like This

"Nights Like This" הוא סינגל של הזמרת האמריקאית, קלאני, בשיתוף פעולה עם המוזיקאי האמריקאי, טיי דולה סיין. השיר יצא, על ידי חברת התקליטים אטלנטיק רקורדס, ב-10 בינואר 2019, בתור הסינגל המוביל מהמיקסטייפ השלישי של קלאני, While We Wait.<ref></ref>

נכון ליוני 2022, השיר הושמע למעלה מ-416 מיליון פעמים בספוטיפיי.<ref></ref>

== רקע ==
ב-7 בינואר 2019, קלאני הכריזה כי היא עומדת להוציא את השיר ב-10 בינואר 2019, בערוץ האינסטגרם שלה.<ref></ref> השיר נכתב על ידי קלאני, DannyBoyStyles , ברנדון הולמן וסר נולן , והופק על ידי סר נולן.

מילות השיר מנתחות מערכת יחסים כושלת, שבה קלאני מטילה ספק בכוונותיה של אהובתה לשעבר. החלק של טיי דולה סיין מתאר את נקודת המבט של הזכר בשיר.<ref></ref>

== וידאו קליפ ==
הווידאו קליפ של השיר יצא בערוץ היוטיוב של קלאני ב-10 בינואר 2019. נכון ליוני 2022, הווידאו קליפ נפצה למעלה מ-49 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!ברזיל (Pro-Música Brasil)
|פלטינה
|40,000
|-
!דנמרק (IFPI Danmark)
|זהב
|45,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|2× פלטינה
|2,000,000
|}

== היסטוריית יציאות לאור ==
{| class="wikitable plainrowheaders"
|-
! אזור
! תאריך
! פורמט
! חברת תקליטים
! הערות
|-
! scope="row"| עולמי
| 10 בינואר 2019
| הורדה דיגיטלית, הזרמת מוזיקה
| אטלנטיק רקורדס
|<ref name="iTunes"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קלאני
קטגוריה:שירים באנגלית
קטגוריה:שירי להט"ב
קטגוריה:שירים על לילות
קטגוריה:שירי R&B
קטגוריה:סינגלים בהוצאת אטלנטיק רקורדס
עבדאללה שהיד

עבדאללה שהיד (בדיבהי: ޢަބްދުﷲ ޝާހިދު; נולד ב-26 במאי 1962) הוא פוליטיקאי מלדיבי שכיהן כנשיא העצרת הכללית של האומות המאוחדות מ-ספטמבר 2021 ועד ספטמבר 2022<ref></ref><ref></ref>. שהיד הוא הפוליטיקאי המלדיבי הראשון שנבחר לנשיאות העצרת הכללית של האומות המאוחדות. בנוסף מכהן כשר החוץ של האיים המלדיביים מאז 2018, וכיהן בשנים 2008–2014 כיו"ר המג'לס העממי (הרשות המחוקקת של האיים המלדיביים).

ב-7 ביוני 2021, נבחר שהיד לנשיא ה-76 של העצרת האומות המאוחדות ברוב מוחץ, עם 143 בעד, 48 נגד וללא נמנעים<ref></ref>. הוא נכנס לתפקידו ב-14 בספטמבר באותה שנה. שנה לאחר מכן, ב-13 בספטמבר 2022 סיים את תפקידו.

==קישורים חיצוניים==

==הערות שוליים==

קטגוריה:פוליטיקאים מלדיבים
קטגוריה:נשיאי העצרת הכללית של האומות המאוחדות
קטגוריה:בוגרי אוניברסיטת טאפטס
קטגוריה:ילידי 1962
ביירון קסטיו

ביירון דויד קסטיו סגורה (בספרדית: Byron David Castillo Segura; נולד ב-10 בנובמבר 1998 בפלאיאס שבאקוודור) הוא כדורגלן אקוודורי המשחק בעמדת המגן הימני בקבוצת פצ'וקה (בהשאלה מלאון) ובנבחרת אקוודור.

== קריירת מועדונים ==
קסטיו שיחק בקבוצות נורטה אמריקה, דפורטיבו אזוגס, אמלק ואוקאס מליגת העל האקוודורית והליגה האקוודורית השנייה.

ב-5 בינואר 2017 חתם קסטיו בברצלונה ספורטינג קלוב מליגת העל האקוודורית.

== קריירה בינלאומית ==
ב-2 בספטמבר 2021 ערך קסטיו את הופעת הבכורה שלו בנבחרת אקוודור, בניצחון 2-0 על נבחרת פרגוואי במסגרת מוקדמות מונדיאל 2022.

== סוגיית הלאום ==
בשנת 2017 נופה קסטיו מסגל נבחרת אקוודור עד גיל 20, לאחר שעלו האשמות שהוא נולד בטומאקו , עיר בקולומביה סמוך לגבול עם אקוודור. בחודש ינואר 2019 הואשם כי זייף את מסמכי הלידה שלו, ועל-כן נשאר מחוץ לסגלים של נבחרות אקוודור השונות.

בחודש פברואר 2021 נפתחה חקירה על-מנת לקבוע אם קסטיו הוא אקוודורי או קולומביאני. ב-24 באפריל באותה שנה אושר כי קסטיו אקוודורי. בחודש מאי 2022 הגישה פדרציית הכדורגל הצ'יליאנית תלונה לפיפ"א, בטענה שקסטיו נולד בטומאקו שבקולומביה בחודש יולי 1995.

== תארים ==
;ברצלונה ספורטינג קלוב
* ליגת העל האקוודורית (1): 2020

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני אמלק
קטגוריה:כדורגלני ברצלונה ספורטינג קלוב
קטגוריה:כדורגלני לאון
קטגוריה:כדורגלני פצ'וקה
קטגוריה:כדורגלני נבחרת אקוודור
קטגוריה:אקוודורים שנולדו ב-1998
So Far So Good

So Far So Good (בעברית: בינתיים הכל טוב) הוא אלבום האולפן הרביעי של הצמד הדיג'יים האמריקאים הצ'יינסמוקרס. האלבום יצא לאור ב-13 במאי 2022, על ידי חברות התקליטים דיסרופטור רקורדס וקולומביה רקורדס.<ref name="YourEDM"></ref> בניגוד לפרויקטים הקודמים של הצמד, האלבום הזה לא כולל אף אמנים, אבל כולל קרדיטים להפקה של איאן קירקפטריק ואיתן סנורק, וקרדיטים כתיבת כריס מרטין, אמילי וורן, טי-פיין אייקון. האלבום עלה לראשונה במקום הראשון 1 במצעד אלבומי הדאנס/אלקטרוני המובילים של בילבורד.<ref></ref>

לאלבום הזה קדמו סינגלים, "High" ו-"IPad" וכן הסינגל השיווקי "Rptide". הראשון הגיע למקום ה-57 במצעד בילבורד הוט 100, בעוד השניים האחרונים הגיעו למקום השישי ובמקום התשיעי במצעד ה-בילבורד מצעד שירי הדאנס/אלקטרוני, בהתאמה.

== אלבום דלוקס ==
ב-8 ביוני 2022, The Chainsmokers באמצעות טוויטר הכריזו על שיר חדש, The Fall כשיתוף פעולה עם Ship Wrek, ויצא ב-10 ביוני, בתור So Far So Good (+ The Fall), ב-Apple Music, 2 שירים חבויים יכולים גם להיראות כרצועה 1 ורצועה 2,<ref></ref> שעשויות להצביע על גרסת דלוקס של אלבום זה.<ref></ref>

== רשימת רצועות ==

===הערות===
* "Riptide" כולל קולות רקע של אמילי וורן.
* "In Too Deep" כולל שירה לא מוכרת של קלואי ג'ורג'.

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור So Far So Good
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|13 במאי 2022
|הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטורים
|קולומביה
|
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי הצ'יינסמוקרס
קטגוריה:אלבומים באנגלית
קטגוריה:אלבומי חברת קולומביה רקורדס
גלריה כברי

ממוזער
גלריה כברי היא גלריה שיתופית יהודית-ערבית בגליל הפועלת בקיבוץ כברי.<ref></ref><ref></ref> הגלריה מציגה אמנות פלסטית ישראלית ובינלאומית ופועלת לקירוב בין יהודים וערבים, חינוך לאמנות ועידוד האמנות בפריפריה.<ref></ref> הגלריה נמצאת במתחם "המנהרה", בלב היישוב מתחת חדר האוכל.

== גלריה כברי ההיסטורית ==
הגלריה הוקמה ב-1977 ביוזמת האמן וחבר הקיבוץ יחיאל שמי, שיחד עם חברים נוספים, בהם רעיה ליבנה וקטה בר, הובילו את פעילותה בשנים הראשונות כגלריה פריפריאלית לאמנות עכשווית.

מטרות הגלריה היו, בין היתר, לעקוב אחר ההתרחשויות בשדה האמנות הישראלית, למשוך קהל של שוחרי אמנות מכל חלקי הארץ, להתחבר להלכי הרוח המקומיים מבית ולא לוותר על חשיבה עצמאית גם כשהיא מעוררת לא פעם מחלוקת.

במהלך השנים הציגו בה אמנים ותיקים וצעירים, בהם יאיר גרבוז, טלי נבון, נלי אגסי, הילה בן ארי, רות שלוס ומיכה בר-עם' ציבי גבע, פריד אבו שקרה, משה קופפרמן, יצחק דה לנגה, פיליפ רנצר, יאן ראוכוורגר, מנשה קדישמן, אברהם אילת ואסד עזי.<ref></ref>

בנוסף נערכו ימי עיון, רבי-שיח ומפגשי אמן. נוצרה הכרות מעמיקה עם אמנות ואמנים פלסטינים ישראלים, שהוזמנו להציג בגלריה. הגלריה יצרה שיתופי פעולה עם אמנים שהוזמנו לתקופה ממושכת בקיבוץ וכן עם אוצרים לעשייה משותפת.

הגלריה ההיסטורית נסגרה בשנת 2011, בשל חובות כספיים כבדים, כיוון שלא קיבלה במשך כשנה וחצי את כספי התמיכה של משרד התרבות, לאחר שהתברר העברת הכספים מתבצעת באמצעות מתנ"ס המועצה האזורית, בניגוד לכללי המינהל התקין.<ref></ref>

עם סגירת הגלריה אמר יאיר גרבוז: "זה מפעל תרבות מהמעלה הראשונה וכשכל הזמן מדברים על לעודד את הפריפריה, פה רואים שהפריפריה עודדה את עצמה עוד הרבה לפני".

== גלריה כברי כגלריה שיתופית ==
עודד הירש גלריה כברי. צילום הדר סייפן.
בפברואר 2012 שינתה הגלריה את פניה והפכה לגלריה שיתופית, יהודית-ערבית של קבוצת אמנים מהגליל. בסיסה של גלריה אינו כלכלי בהכרח אלא אידאולוגי, במטרה לקדם אמנות בפריפריה, לבטא את אופיו המיוחד של הגליל ולשתף בין אמנות ערבית ויהודית.<ref></ref>

את הגלריה מפעילים יחד קבוצת אמנים יהודים, ערבים, דרוזים ונוצרים: מיקי צדיק (כפר ורדים), דרורה דקל (כברי), יעל כנעני (בתו של האמן יחיאל שמי מכברי), אמירה קאסים זיאן (ירכא), סאהר מיעארי (מכר), נעם ונטורה (כברי), שלומי חגי (מורן), ג'וזיאן ונונו (חיפה), עדי בן חורין (ברעם), דובי הראל (חיפה), זיו שר (משגב), פאיזה חדאד (מזרעה), דועא בסיס (דלית אל כרמל), גבריאלה וולניץ (חניתה), ואשרף פואח'רי (חיפה).<ref></ref>

הגלריה יוזמת פעילות אמנותית מעבר לחלל הגלריה, מעורבות בקהילה, שיתופי פעולה עם גלריות שיתופיות אחרות בארץ.

הגלריה מקיימת תערוכות אליהם מוזמנים אמנים מישראל ומחוצה לה, בהם אמירה קאסם זיאן, קובי סיבוני, ינאי קלנר, דני מיכאל רוזנברג, גבי קריכלי, בתיה מרגלית, אלון גיל, רמי אמירה, טובה לוטן, אורית טוכמן, אריה ברקוביץ, מייסא דאהר, אבי איפרגן, יחיאל שמי, יעקב דורצ'ין, אלינה רום כהן, נעם ונטורה, בועז לניר, אלי שמיר, נורית גור לביא.<ref></ref>

הגלריה פועלת בתמיכת מינהל התרבות במשרד התרבות והספורט, ובתמיכת קיבוץ כברי.<ref></ref>

== מנהלי הגלריה ==
* רעיה ליבנה (1980-1977)
* יעל אלבויים (1984-1981)
* עפרה ובינג'י רעיף (1981–1993) - מנהלת את מרכז גוטסמן לתחריט
* דרורה דקל (1993–2018)
* אבשלום סולימאן (2021-2018)
* תמר הורביץ ליבנה (2021-)

== קישורים חיצוניים ==

* 

== הערות שוליים ==

קטגוריה:גלריות שיתופיות
צ'ארלס בנג'מין רוס

צ'ארלס בנג'מין רוס (באנגלית: Charles Benjamin Ross, נודע גם בשם C. Ben Ross; ) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-15 בשנים 1931–1937, הראשון מבין מושלי איידהו שנולד על אדמתה.
==ראשית חייו==
צ'ארלס בנג'מין רוס נולד ליד פארמה, אז בתחומי , כאחד משמונת ילדיהם של ג'ון מ. רוס, מגדל בקר, ושל רעייתו ג'נט. לאחר שש שנות לימוד הוא עזב את בית הספר, אך בגיל 18 הוא החליט להשלים את חינוכו וסיים את לימודיו בקולג' המסחרי של פורטלנד. ב-1897 הוא שב לחווה המשפחתית וניהל אותה יחד עם אחיו.
==קריירה==
רוס החל את הקריירה הפוליטית שלו במחוז קניון שבאיידהו, שם הוא שימש כנציב המחוז בשנים 1915–1921. לאחר מכן הוא עבר מזרחה למחוז בנוק, ובשנים 1922–1930 כיהן כראש עיריית פוקטלו. ב-1928 הוא ניצח בבחירות המקדימות של המפלגה הדמוקרטית למשרת מושל המדינה. אף על פי שהוא הכפיל את שיעור ההצבעה לדמוקרטים בהשוואה לקודמו אשר וילסון, בזכות סגירתה של המפלגה הפרוגרסיבית, הוא נוצח על ידי המושל הרפובליקני המכהן, הנרי קלרנס בולדרידג'.

ב-1930 זכה רוס שוב במועמדות המפלגה ולאחר מכן ניצח בבחירות הכלליות את הרפובליקני ג'ון מקמרי ונבחר כמושל איידהו ה-15. רעייתו עדנה, הייתה פוליטיקאית מטבעה והייתה עבורו נכס חשוב. לעיתים קרובות היא כונתה "המושלת עדנה" בעוד שהוא כיהן בתפקיד. ב-1932 וב-1934 נבחר רוס לתקופות כהונה שנייה ושלישית, בהתאמה, ובכך היה לראשון מושלי איידהו שנבחר לשלוש תקופות כהונה. במהלך תקופת כהונתו כמושל, היה רוס התומך הראשי של מדיניות הניו דיל של הנשיא פרנקלין דלאנו רוזוולט באיידהו. גם כך, אמונותיו האישיות שיקפו יותר את הפופוליזם האגררי של הדמוקרטים מהדורות הקודמים כמו ויליאם ג'נינגס ברייאן.

ב-1935 הונהג לראשונה באיידהו מס קנייה בתמיכתו של רוס. סיסמה ידועה ששימשה נגדו על ידי מתנגדי המס היה "פני בשביל בני" ("A Penny for Benny."). הונהגו גם חוק לנשיאת רישיון נהיגה וחוק לפיקוח על ידי מפיצים מטעם המדינה על מכירת משקאות חריפים. במקום להתמודד על תקופת כהונה רביעית כמושל, התמודד רוס ב-1936 על מושב בסנאט של ארצות הברית,אך נוצח על ידי זקן חברי הסנאט, הרפובליקני ויליאם בורה. מתנגדיו של רוס גם עשו שימוש בשיר נגדו: "בני קיבל את הפני שלנו, בני קיבל את העז שלנו, נבוא חשבון עם בני, כאשר נגיע להצביע". ( "Benny got our penny/Benny got our goat/We'll get our Benny/When we go to vote"). מס הקנייה בוטל לאחר משאל עם מדינתי שנערך באותה שנה, אך הוחזר ב-1965.

ב-1938 התמודד רוס פעם נוספת בבחירות על משרת המושל. הוא ניצח בבחירות המקדימות את המושל המכהן ברזילה קלארק, אך הפסיד בבחירות הכלליות ליושב ראש הרפובליקנים באיידהו, קלרנס אלפרד בוטולפסן. לאחר ההפסד פרש רוס מהחיים הפוליטיים.

==חיים אישיים==
ב-1900 נשא רוס לאישה את עדנה ריוויס, ויחדיו גידלו השניים ארבעה ילדים מאומצים.

צ'ארלס בנג'מין רוס נפטר בבית החולים של בויסי ב-31 במרץ 1946, בגיל 69, לאחר שבשנתו האחרונה התדרדר מצב בריאותו. הוא נטמן בבית הקברות של פארמה.

==קישורים חיצוניים==

* [https://www.nga.org/governor/charles-benjamin-ross/ צ'ארלס בנג'מין רוס] באתר אגודת המושלים הלאומית 
* [https://politicalgraveyard.com/bio/ross.html#052.02.19 צ'ארלס בנג'מין רוס] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:ראשי עיריות באיידהו
קטגוריה:אמריקאים שנולדו ב-1876
קטגוריה:אמריקאים שנפטרו ב-1946
הציבור נגד האלימות

שמאל
הציבור נגד האלימות (בסלובקית: Verejnosť proti násiliu VPN - וריינוסט פרוטי נאסיליו) הייתה תנועה פוליטית אזרחית שפעלה בסלובקיה אחרי פריצת מהפכת הקטיפה ב-1989. היא הוקמה בברטיסלבה בנובמבר 1989 ונחשבת למקבילה הסלובקית של הפורום האזרחי שפעל בצ'כיה. שתי התנועות ראו את עצמן "נציגות ריבוניות של התנועה האזרחית הצ'כית והסלובקית".
תנועת VPN כללה דיסידנטים סלובקים כמו מילן קניאז'קו, יאן בודאי, פדור גאל, פטר זאיאץ, מרטין בוטורה, יוזף קוצ'ראק, ולדימיר מצ'יאר, שנענו לקריאתו של אלכסנדר דובצ'ק ונועדה לקדם את החלפת השלטון הקומוניסטי הצ'כוסלובקי שקרא לעצמו "סוציאליסטי", בדמוקרטיה ריאלית מסוג מערבי, ודרשה לשם כך קיומן של בחירות חופשיות וחקיקת חוקה חדשה.
התנועה התקיימה עד לסופה של הרפובליקה הסוציאליסטית הצ'כוסלובקית ב-1991.
במפגש בין וצלב האוול לנציג הוועד המתאם של ה- VPN, פטר זאיאץ, האבל מסר לידיו את הקלטת "הפנייה לעם הסלובקי". באותם הימים בברטיסלבה התקיימו הפגנות המוניות נגד מדיניות שלטון, שבהן השתתפו הרבה סטודנטים. ב־22 בנובמבר 100,000 בני אדם התכנסו בברטיסלבה ואימצו את "עצומת האזרחים אל ראש ממשלת הרפובליקה הסוציאליסטית הסלובקית". ב-23 בנובמבר נאם דובצ'ק בפני המפגינים.
ב-25 בנובמבר התנועה והוועד המתאם של האוניברסיטאות בסלובקיה אימצו עצומה משותפת שדרשה בחירות חופשיות, הבטחת חופש היוזמה הפרטית, חופש תנועה, חופש התכנסויות והתאגדות וזכויות וחירויות חוקתיות אחרות. וביטול התפיקד המנהיג של המפלגה הקומוניסטית הצ'כוסלובקית.
ב-26 בנובמבר 1989 התחילו שמונה סיבובי משא ומתן בין הממשלה למנהיגי האופוזיציה- "הפורום האזרחי" ו"הציבור נגד האלימות". בראש משלחת ה VPN עמד יאן צ'ארנוגורסקי. אחרי 9 בדצמבר 1989 השתתף VPN ב"שולחן העגול" של הכוחות הפוליטיים הראשיים במדינה.
ב־6 בדצמבר הציע VPN את הצטרפות האופוזיציה לממשלה. מונו שני שרים מטעם VPN - יאן צ'ארנוגורסקי - כסגן ראש הממשלה, שר המשפטים והפנים ומירוסלב קוסי כשר החוץ. בינואר 1990 ראש ממשלת צ'כוסלובקיה, מריאן צ'לפה הצטרף ל-VPN.
בבחירות ב־8-9 ביוני 1990 זכתה תנועת VPN ב-991,285 קולות (19,35%) וב-48 מתוך 150 מושבי האספה הלאומית הסלובקית. תוך זמן קצר היא התפצלה ל"תנועה לסלובקיה הדמוקרטית" בראשות ולדימיר מצ'יאר והאיחוד הדמוקרטי האזרחי קצר הימים. לאחר בחירות בשנת 1992 רק "תנועה לסלובקיה הדמוקרטית" זכתה לייצוג.

==לקריאה נוספת==
*Hilde Paal Sigurd, "Slovak Nationalism and the Break-Up of Czechoslovakia." Europe-Asia Studies, Vol. 51, No. 4 (Jun., 1999): 647-66
William Mahoney, The History of the Czech Republic and Slovakia. ABC-CLIO.2011 p. 238–243.

קטגוריה:סלובקיה: מפלגות
קטגוריה:סלובקיה: היסטוריה
קטגוריה:מפלגות שהוקמו ב-1989
ברזילה קלארק

ברזילה וורת' קלארק (באנגלית: Barzilla Worth Clark; ) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-16 בשנים 1937–1939 וכראש עיריית איידהו פולס בשנים 1913–1915 ובשנים 1926–1936.
==ראשית חייו==
ברזילה קלארק נולד בהדלי, אינדיאנה<ref></ref> כבנם של יוניס (לבית הדלי) וג'וזף אדיסון קלארק. כשהיה בן חמש עברה המשפחה לאיגל רוק (כיום איידהו פולס). הוא למד במכון הפוליטכני ורז שבטרה הוט, אינדיאנה, אך פרש מהלימודים בשל בעיות בריאות.

==קריירה==
לאחר שעזב את לימודיו, שב קלארק לאיידהו, והחל לעסוק בחוואות, בכרייה ובגידול בקר. ב-1905 הוא נשא לאישה את אתל סאלום פק, ולשניים נולדו ארבעה ילדים.

באותה שנה היה קלארק למהנדס מוסמך ועבד כמהנדס אזרחי. המאגר שהוא תכנן בנהר בלאקפוט נרכש על ידי הממשלה ותוכניתו לסכור את נהר לוסט מוזגה עם מיזם סכר מקיי. לאחר שתי תקופות כהונה במועצת העיר איידהו פולס, הוא כיהן כראש העיר בשנים 1913–1915 ושוב בשנים 1926–1936. במהלך כהונתו כראש העיר בנתה העיר את תחנת הכוח ההידרואלקטרית הראשונה שלה.

בשנות ההפסקה בין שתי תקופות כהונתו כראש העיר, גילה קלארק עניין בעסקי הכרייה. ב-1936 נבחר קלארק כמושל איידהו ה-16 וכיהן בתפקיד בשנים 1937–1939. בתקופת כהונתו כמושל הוקם באיידהו בית חולים לחולי שחפת, הונהגה מערכת לחנינות, והוקמו קולג'ים מחוזיים לצעירים.

בבחירות המקדימות לתקופת כהונה שנייה ב-1938 נוצח קלארק על ידי קודמו בתפקיד צ'ארלס בנג'מין רוס, ששנתיים קודם לכן התמודד על מושב בסנאט של ארצות הברית, ונוצח על ידי הסנאטור הוותיק ויליאם בורה. רוס נוצח בבחירות הכלליות על ידי הרפובליקני קלרנס אלפרד בוטולפסן. כהונתו של קלארק כמושל הסתיימה בינואר 1939 והוא שב לאיידהו פולס ולעסקיו הפרטיים. ב-1940 הוא בחר שלא להתמודד שוב על משרת המושל, ובאותה שנה נבחר לתפקיד אחיו הצעיר צ'ייס קלארק. חתנו של צ'ייס היה פרנק צ'רץ', שכיהן בסנאט של ארצות הברית בשנים 1957–1981 והיה מועמד בבחירות לנשיאות של 1976. ב-1942 ניצח בוטולפסן את צ'ייס קלארק ונבחר לכהונה שנייה לא רצופה כמושל.
==מותו==
ברזילה קלארק נפטר מסיבוכים של סרטן הריאה ב-21 בספטמבר 1943, בגיל 62, באיידהו פולס. הוא נטמן בבית הקברות רוז היל שבעיר.

==קישורים חיצוניים==
* [https://www.lib.uidaho.edu/special-collections/Manuscripts/mg022.htm ברזילה קלארק] בספריית אוניברסיטת איידהו 
* [https://politicalgraveyard.com/bio/clark1.html ברזילה קלארק] באתר The Political Graveyard 
* 

==הערות שוליים==

קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:ראשי עיריות באיידהו
קטגוריה:מהנדסים אמריקאים
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1880
קטגוריה:אמריקאים שנפטרו ב-1943
לא להיות לבד (שיר)

לא להיות לבד הוא סינגל של הזמר-יוצר הישראלי מרגי שיצא כשיר הנושא של המיני-אלבום השני שלו, לא להיות לבד. הסינגל יצא לאור ב-21 באוקטובר 2021. השיר נכתב על ידי מרגי עצמו, ביחד עם ירדן פלג שגם הפיק את השיר, ורון ביטון.

== לחן וכתיבה ==
לפי Time Out תל אביב: "ההשראה מהקלאסיקה האייטיזית מורגשת. אחרי הפתיחה הנוסטלגית עם התופים המהירים וסולו הסינתיסייזר, נכנסת השירה המלווה במעט אוטוטיון ומזכירה לנו שאנחנו לגמרי בשנת 2021. השיר מדבר על תחושה עמוקה של בדידות דווקא בכך שמתעסק ברגע נקודתי של יחד ומעריך כל שנייה של חוסר בדידות".<ref></ref>

== מיקומי שיא ==

== קישורים חיצוניים ==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על בדידות
קטגוריה:שירי סינת'-פופ
נמל התעופה הבין-לאומי מנאוס אדוארדו גומס

נמל התעופה הבין-לאומי מנאוס אדוארדו גומס הוא נמל תעופה המשרת את העיר מנאוס, בירת מדינת אמזונאס שבברזיל. בשנת 2021 עברו בו 1,725,236 נוסעים במסגרת 39,367 תנועות מטוסים.

הנמל נקרא על שמו של איש חיל האוויר הברזילאי והפוליטיקאי אדוארדו גומס.

==נמל התעופה==
בניית נמל התעופה החלה בשנת 1972 באתר הנמצא 14 קילומטר מצפון מערב למרכזה של מנאוס. הוא החל לפעול ב-31 במרץ 1976. הוא הוקם על מנת להחליף את נמל התעופה הקודם של מנאוס, פונטה פלאדה , שנוסד ב-1954 ולאחר הפעלת נמל אדוארדו גומס הועבר כולו לשימוש חיל האוויר של ברזיל.

נמל התעופה החדש היה בשעתו המודרני ביותר בברזיל והראשון בה שכלל גשרי עלייה למטוס. בנמל התעופה הוקם טרמינל אחד, המשמש את כל טיסות הפנים והטיסות הבינלאומיות הפועלות בו. ב-1985 נחנך טרמינל 2, המשמש טיסות תעופה כללית.

בנמל התעופה יש גם פעילות הטסת מטענים נרחבת, ופועלים בו שלושה טרמינלים למטען, בשטח כולל של 49,000 מטר רבוע. הם הוקמו ב-1976, 1980 ו-2004.

בנמל פועל מסלול טיסה אחד באורך של 2,700 מטר.

הנמל שודרג לקראת משחקי מונדיאל 2014 בברזיל, שבהם אירחה מנאוס חלק מהמשחקים.

ב-14 במאי 2004 התרסק לא הרחק מהנמל מטוס נוסעים של החברה הברזילאית האזורית Rico Linhas Aéreas שהיה בדרכו אליו. כל 33 יושבי המטוס נספו.

==פעילות==
נמל התעופה משרת שבע חברות תעופה, רובן ברזילאיות, לרבות החברה הגדולה בברזיל, LATAM, וכן החברה הפנמית קופה איירליינס. הן מפעילות קווי תעופה בינו לבין עשרות יעדי פנים בברזיל, לרבות הערים ריו דה ז'ניירו, סאו פאולו, ברזיליה וכן לפנמה סיטי.

בפעילות הטסת המטענים בנמל מעורבות שש חברות תעופה למטען. הן מקיימות טיסות ליעדים בברזיל, וכן לפרגוואי, קולומביה, ונצואלה, אקוודור, פרו, ארגנטינה, קוסטה ריקה, פנמה, מקסיקו, ארצות הברית ולוקסמבורג.

בשנת 2000 עברו בנמל מעט יותר ממיליון נוסעים. לאחר מכן עלה מספרם בהתמדה ובשנת 2014, שבה נערכו בברזיל משחקי גביע העולם בכדורגל, הגיע לשיא של כל הזמנים - 3,419,893. לאחר מכן חלה ירידה במספר הנוסעים עד לכמחצית מהשיא, גם עקב מגפת הקורונה.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברזיל: שדות תעופה
אוארדו גומס
קטגוריה:מנאוס
קארו רומא

קארו רומא () היה שם העט של קארי נורת'י (; 1866–1937), מלחינה, פזמונאית וזמרת אמריקאית.

== ביוגרפיה ==
נורת'י נולדה בקליפורניה בתקופת הבהלה לזהב, והחלה להופיע בפני קהל בגיל שלוש. היא למדה בבוסטון ב, ולאחר מכן התלוותה להופעותיה של להקת אופרה צרפתית, שבסיסה בקנדה, כמנצחת. הפכה אט אט לסולנית להקת האופרה של הנרי וילסון סבאג', והופיעה ברחבי ארצות הברית ואירופה, ואף מול בני המלוכה. נורת'י כתבה מספר שירים ומחרוזות. בתקופה בה עסקה בתחום הכתיבה והיצירה, שנחשב לעיסוק "גברי", נאלצה להשתמש בשם עט שיסתיר את מינה. היא בחרה את השם "קארו רומא", ואיתו פרסמה את כל יצירותיה המוזיקליות. בשנת 1932, בגיל 66, ביצעה תשעה עשר משיריה בהופעה מיוחדת בלוס אנג'לס. היא נפטרו בשנת 1937 בגיל 71.<ref></ref><ref></ref>

== עבודותיה ==
*Can't Yo' Heah Me Callin' Caroline (1914)
*The Wandering One, מחרוזת, מילים: קלמנט סקוט
*Faded Rose
*The Angelus
*Thinking of Thee
*Resignation
*In The Garden Of My Heart
*Love Me Today
*Tomorrow May Never Come

== קישורים חיצוניים ==

== הערות שוליים ==

קטגוריה:מלחינות אמריקאיות
קטגוריה:מנצחות אמריקאיות
קטגוריה:פזמונאיות אמריקאיות
קטגוריה:זמרות אופרה אמריקאיות
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:אמריקאיות שנפטרו ב-1937
קטגוריה:אמריקאים שנפטרו ב-1937
מה נשאר

"מה נשאר" הוא סינגל שהוקלט על ידי הזמר הישראלי משה פרץ. הוא יצא לאור ב-3 בפברואר 2022, על ידי חברת התקליטים z.i הפקות, כסינגל שלא מתוך אלבום אולפן. הוא נכתב על ידי פרץ וניר פרץ, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-244 אלף השמעות.

השיר הגיע למקום השלישי במצעד הסינגלים הישראלי של המדיה פורסט.

== וידאו קליפ ==
הווידאו קליפ הרשמי של השיר פורסם ב-3 בפברואר 2022, ביום צאת השיר. נכון ליוני 2022 עומד מונה הצפיות של הקליפ על למעלה מ-1.3 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|3 בפברואר 2022
|הזרמת מוזיקה • הורדה דיגיטלית
|z.i הפקות
|style="text-align:center;"|
|}

== הערות שוליים ==

קטגוריה:שירי משה פרץ
קטגוריה:שירים בעברית
קטגוריה:שירים שנכתבו על ידי משה פרץ
תעלת למייר

תעלת למייר (באנגלית: Lemaire Channel) היא מצר ים בין חצי האי קייב שבאזור ארץ גרהאם של חצי האי האנטארקטי, לבין האי בות', שבאנטארקטיקה.

לגדות מצר הים מצוקים גבוהים ותלולים, ובמצר הים גושי קרח צפים רבים. יופיו של המצר הופך אותו לאחד היעדים התיירותיים המובילים באנטארקטיקה - ובשל כך כינוייו של המצר "בקע קודאק" (Kodak Gap).

אורכו של מצר הים 11 קילומטרים, ורוחבו בנקודה הצרה ביותר 1,600 מטרים בלבד.

מעבר נמרוד מתחבר אל קצהו הצפוני של תעלת למייר.

== היסטוריה ==
=== גילוי המצר ===

המצר התגלה לראשונה על ידי משלחת החקר הגרמנית שנערכה בעונת המחקר (הקיץ האנטארקטי) שבשנים 1873–1874. המשלחת לא חצתה את המצר.

המצר נחצה לראשונה בדצמבר 1898, אז עברה דרכו הספינה "בלגיקה", ספינת המחקר של משלחת אנטארקטיקה בלגית.

=== מקור השם ===

מפקד המשלחת הבלגית, אדריאן דה ז'רלאש, נתן למצר הים את שמו.

ז'רלאש קרא למצר עם שם שארל למייר, חוקר בלגי אשר חקר את אזור קונגו.

== תיירות ==

בשל יופיו, מצר הים הפך להיות חלק סטנסרטי בכל מסלול הפלגה של אונייות תיירות באזור אנטארקטי.

מימי המצר שקטים - דבר נדיר ביום הדרומי, וכן המעבר בקרבת האי פטרמן (בו נוהגים התיירים לבקר)

<gallery>
File:Lemaire Channel entry.jpg|הכניסה הצפונית אל תעלת למייר
Image:Lemaire Channel Antarctica.jpg|קרחונים ומצורים משתקפים בכניסה הדרומית למצר.
File:Cruise ship in Lemaire Channel.jpg|ספינת תיירות רוסית חוצה את תעלת למייר
File:Unas_tits_2014.jpg|פסגות אונה
File:Icebergs_in_the_Lemaire_Channel,_Antarctica.jpg|קרחונים בתעלת לומייר
</gallery>

== קישורים חיצוניים ==

למייר
למייר
למייר
לסליה ניומן

לסליה ניומן (באנגלית: Lesléa Newman; נולדה ב-5 בנובמבר 1955) היא סופרת יהודייה-אמריקאית. היא קיבלה מספר פרסים ספרותיים על היצירות שכתבה.

==ביוגרפיה ==
לסליה ניומן נולדה בניו יורק למשפחה יהודית. בלידה היא קיבלה שם "לסלי", כאשר היא החלה את הקריירה הספרותית היא שנתה את שמה ל"לסליה" כהלחם של שמה ושם יהודי "לאה". עוד בילדותה היא התחילה לכתוב שירה והשתתפה בתחרויות לצעירים.

במהלך הקריירה הספרותית ניומן כתבה מעל ל-75 ספרים. הנושאים העיקריים של ספריה הם יהדות, דימוי גוף, הפרעת אכילה, הורות להט"בית ונושאים כללים הקשורים למגדר.

בשנת 1997 ספרה Belinda's Bouquet נאסר להפצה בקנדה לצד ספרים נוספים לרבות One Dad, Two Dads, Brown Dad, Blue Dads. בעקבות החלטת בית משפט העליון של קנדה בשנת 2002 האיסור בוטל.

בשנת 1989 פורסם ספר Heather Has Two Mommies. הספר זכה למהדורה נוספת בשנת 2015. הוא היה שנוי במחלוקת וצוין על ידי איגוד הספריות האמריקאי כספר שקיבל מספר רב של איסורים בספריות. למרות זאת הספר היה מועמד לקבלת "פרס למבדה" בשנת 2016.

בשנת 1995 ניומן קיבלה "פרס סטונוול". בסך הכול היא קיבלה פרס זה פעמיים. בשנת 2010 שני ספרים של ניומן היו מועמדים לקבלת "פרס סטונוול", אך בסופו של דבר זכה ספר "The Vast Fields of Ordinary" של ניק בורד.

ספרים של ניומן היו מועמדים לקבלת "פרס למבדה" 9 פעמים וזכו מספר פעמים.

בשנת 2019 ספרה Gittel's Journey: An Ellis Island Story זכה בפרס הלאומי לספרים יהודיים.

==קישורים חיצוניים==

* 
* [https://lilith.org/articles/always-a-crossword-between-us/ ראיון עם לסליה ניומן]

== הערות שוליים ==

קטגוריה:סופרות יהודיות אמריקאיות
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:יהודים אמריקאים
קטגוריה:להט"בים יהודים
קטגוריה:בוגרות אוניברסיטת ורמונט
קטגוריה:בוגרי אוניברסיטת ורמונט
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
פרדיננד פלדמן

פרדיננד פלדמן (בפולנית: Ferdynand Feldman; 1862 – 3 ביוני 1919) היה מגדולי שחקני התיאטרון הפולני במאה ה-19 ותחילת המאה ה-20.

== ביוגרפיה ==
לא הרבה ידוע על ילדותו של פלדמן. הוא נולד בשנת 1862 והיה יהודי במוצאו. בראשית הקריירה למד פלדמן באקדמיה לאמנויות יפות על שם יאן מתייקו בקרקוב, ובהמשך בבית הספר לדרמה דרינגה בוורשה. כבר בגיל 19, החל משנת 1881, החל להופיע בתיאטרון קרקוב. <ref>Webersfeld podaje, że debiutował w jego teatrze na prowincji w Galicji, a następnie grał w teatrze krakowskim u Adam Skorupka, zob: Edward Webersfeld, Teatr Prowincjonalny w Galicji. 1850–1908, "Scena i Sztuka" 1908–1909.</ref> בשל יכולתו להצחיק הוא הצליח תחילה בקומדיות, פארסות ואופרטות.

פלדמן שיחק בתיאטראות גן, בוורשה, קרקוב, פוזנן, לובלין, צ'נסטוחובה ולודז'. בשנת 1890 התקבל להרכב התיאטרון הגדול בלבוב שם הופיע במשך עשרים וחמש שנים. בשנותיו האחרונות, בשנים 1916–1919 שיחק בתיאטרון יוליוש סלובקי בקרקוב.

במלחמת פולין-אוקראינה הוא השתתף בקרב למברג (1918) בלבוב, שהייתה אז חלק מפולין, כשהוא משתתף בצד הפולני ולא האוקראיני.

את תשומת הלב של המבקרים משכו עבודותיו על היצירות של אלכסנדר פרדרו . בין השאר, פלדמן גילם לעיתים קרובות את דמותו של נפוליאון בונפרטה, תדיאוש פאוליקובסקי ועוד. ליהוקו לתפקידים דרמטיים בקריירה איפשר לפלדמן לפתח את כישרונו, והוא זכה לביקורות אוהדות. כשחקן הוא התאפיין ביכולת היגוי (דיקציה) מגוונת ומרשימה, תוך שימוש במחוות והבעות פנים. הוא יצר הבחנה משמעותית בין הדמויות שגילם, ובנה דמות באמצעות פרטים קטנים ואביזרים.

== חיים אישיים ==
פרדיננד פלדמן היה יהודי פולני, וכפי הנראה נחשף כבר בביתו לתנועת ההשכלה היהודית. בגיל 19 בערך הכיר את אשתו קתרינה סוויצה, שהייתה לימים זמרת האופרה והשחקנית קתרינה פלדמן, ונישא לה בכנסיית סנט ניקולס בלבוב (שהייתה אז בשטח פולין)
.<ref></ref> הוא לא היה אדם דתי, אך לפני חתונתו נטבל לנצרות והמיר את דתו לקתוליות, על מנת שיוכלו להינשא בכנסייה.<ref>Grzela R., Rozum spokorniał. Rozmowy z twórcami, Interlib, Warszawa 2000</ref><ref></ref> בתם המשותפת היא השחקנית קריסטינה פלדמן . הוא קבור בבית הקברות ליצ'קוב (לבוב) .

== קישורים חיצוניים ==

* http://www.e-teatr.pl/pl/osoby/39476.html

== הערות שוליים ==

קטגוריה:יהודים מומרים פולנים
קטגוריה:מתנצרים
קטגוריה:שחקנים פולנים
קטגוריה:ילידי 1862
קטגוריה:נפטרים ב-1919
דנה אינטרנשיונל (אלבום)

דנה אינטרנשיונל (עופר ניסים מציג) (באנגלית: ) הוא אלבום הבכורה של הזמרת-יוצרת הישראלית דנה אינטרנשיונל.<ref name=":0"></ref> האלבום יצא לאור באפריל 1993, על ידי חברת התקליטים IMP דאנס בע"מ.<ref name=":0" /> מתוך האלבום יצאו שישה סינגלים: "סעידה סולטנה", "דנה אינטרנשיונל", "פטה מורגנה", "משחק הדמעות", "סמר-מר" ו"מי שלא רוצה אותי".<ref name=":0" />

לאחר הצלחתו של האלבום, הוציאה אינטרנשיונל את אלבום האולפן השני שלה, אומפטמפה, בשנת 1994.<ref></ref>

== רקע ==
הסגנון המוזיקלי של האלבום הוא דאנס ואלקטרוני והשירים בו הוקלטו בשלוש שפות: אנגלית, עברית וערבית.<ref name=":1"></ref> לפני שהחלו הקלטות האלבום, עסקה אינטרנשיונל במופעי דראג שאירעו במועדוני לילה של הקהילה הגאה.<ref name=":1" /> כמו כן, נכתב שמה של אינטרנשיונל כ-"Danna"; בהמשך שמה שונה ל-"Dana".<ref name=":1" />
על עטיפת האלבום דנה מצולמת עם פאה בלונדינית, שוכבת על מיטה, עם מבט מפתה בעיניה.

בריאיון לראש אחד ביוני 1995 היא הצהירה: "לא הייתי בלונדינית, זו הייתה פאה. בתחילת הקריירה שלי חשבנו להחליף דמויות ולשנות את שערי. בגלל זה צולמתי כבלונדינית. בסוף החלטנו לוותר על הרעיון. ברוב התמונות שאתם רואים אני טבעית, ורק לפעמים, כשאני מרגישה שאני משתגעת, אני חובשת פאה".<ref name=":1" />

== רשימת רצועות ==

;הערות
* "סמר-מר" מעוצב כ"סמר מר" <small>(רצועות 2 ו-12)</small>.
* "No Alibi" מעוצב כ-"NO ALIBI".
* "Yes Sir, I Can Boogie" מעוצב כ-"YES SIR I CAN BOOGIE".

== נתוני מכירות ==
{| class="wikitable sortable"
!מקום
!תואר
!מכירות
|-
!ישראל (IFPI)<ref name=":1" />
|זהב
|16,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אפריל 1993
|קלטת שמע • תקליטור
|IMP דאנס
|style="text-align:center;"|<ref name=":0" />
|}

== קישורים חיצוניים ==

==הערות שוליים==

קטגוריה:אלבומי בכורה מ-1993
קטגוריה:אלבומי דנה אינטרנשיונל
קטגוריה:אלבומים באנגלית
קטגוריה:אלבומים בעברית
קטגוריה:אלבומים בערבית
קטגוריה:אלבומים שהופקו על ידי עופר ניסים
קטגוריה:אלבומי זהב בישראל
קטגוריה:אלבומי חברת IMP רקורדס
רדיו 538

רדיו 538 (בהולנדית: Radio 538) היא תחנת רדיו שפועלת בהולנד החל משנת 1992. זו תחנת רדיו השנייה בפופולריות במדינה.

==היסטוריה==
"רדיו 538" הוקמה בשנת 1992 על ידי עובדי לשעבר של Radio Veronica וניצלה תדרים של תחנה זו. אולפן התחנה היה ממוקם בעיירה בוסום בצפון הולנד. בסוף שנות ה-90 התחנה עברה להילברסום למתחם ליד העירייה. החל משנת 2012 כל היחידות של הקבוצה הועברו למתחם חדש בשטח של 4400 מ"ר.

בשנים 1992–1995 שירודי רדיו עבוד בכבל בלבד. רק בשנת 2003 תחנה קיבלה הקצאה של תדר ארצי והיא משדרת ב-102 MHz. במאי 2005 התחנה נמכרה ל- Talpa Holding ובשנת 2007 השליטה עברה ל-RTL Nederland. בשנת 2015 השליטה חזרה ל-Talpa Holding.

שידורי "רדיו 538" מיועדות בעיקר לאוכלוסייה צעירה עם המוטו "The station of a young generation". שידורי התחנה הם בעיקר מוזיקה והעברת חדשות כל חצי שעה. פופולריות של שירודי התחנה גדלה עם השנים. בשנת 2013 היא הגיע לכ-10-12% מהשוק.

במהלך משחקי מונדיאל ויורו התחנה מארגנת הקרנה משותפת לאוהדי כדורגל. בשנים 2005–2012 תחנת רדיו הייתה מנהלת תחרות של בתי הספר. מאזיני התחנה היו יכולים להצביע עבור בית ספר שלדעתם הטוב במדינה.

שידורי התחנה אפשר לקלוט גם באינטרנט ותוך שימוש במערכת טלפוניה ניידת עולמית.

במשך שנים רבות התחנה הייתה אחריות על מצעד הפזמונים Dutch Top 40. בשנת 2018 המצעד עבר לתחנת רדיו אחרת.

עד לשנת 2011 "רדיו 538" הייתה מארגנת אירוע שנתי במוזאומפליין באמסטרדם. לאירוע היו מוזמנים אמנים רבים והיו בו כ-300 אלף מבקרים.

בשנת 2011 הוקם ערוץ טלוויזיה TV 538כערוץ אחות של התחנה.

בשנים 2002, 2004 ו-2009 התחנה "רדיו 538" קיבלה פרס "תחנת רדיו הטובה ביותר" ההולנדי.

בשנת 1999 התחנה החלה לשדר תוכנית מיוחדת למוזיקת היפ פופ Juize. בשנת 2012 לאחר 13 שנות שידור התוכנית נמכרה לתחנת רדיו אחרת.

==קישורים חיצוניים==

* 

==הערות שוליים==

קטגוריה:אירופה: תחנות רדיו
קטגוריה:הולנד: תקשורת